Nog gebiede in Pta ervaar wateronderbrekingsArgieffoto (Foto: Unsplash) Die Tshwane-metroraad het opgemerk dat daar geen watervloei na die Garsfontein-reservoir is nie en die vlak van die reservoir het nou gedaal tot ŉ kritiek lae vlak van ongeveer 25%. Die reservoir bedien byna 40% van die stad, waaronder die Menlyn-gebied. Die Garsfontein-reservoir voorsien ook water aan ander reservoirs in die stad. Volgens die metroraad het hy Rand Water versoek om meer water uit hul stelsel vry te laat sodat die Garsfontein-reservoir se watervlakke herstel kan word. Die Garsfontein-reservoir voorsien water aan die volgende reservoirs en lae waterdruk kan in bogenoemde gebiede ervaar word: Die huidige beurtkrag bied verdere uitdagings wat ŉ uitwerking op die stad se watervoorsieningstelsel kan hê. Daar is reeds dele van Pretoria wat sedert Vrydag sonder water sit omdat Rand Water se watervlak in die stelsel wat die oostelike dele van Pretoria van water voorsien, gedaal het. Die stelsel se vlakke is tans kritiek laag. Gevolglik het die Stad Tshwane geen watervloei na sommige van sy reservoirs nie. Die volgende gebiede is sonder water: Boonop is daar ook fase 2-waterbeperkings wat Woensdag ingestel is. Die waterbeperkings sluit in: Inwoners word versoek om water spaarsamig te gebruik om verdere wateronderbrekings te vermy.